EUROSAF meistrite karikasarja Medembliki etapi finaalseeria avapäev oli üsna tuuline. Ingrid Puusta on regatil praegu 9. kohal, Karl-Martin Rammo on tõusnud 10ndaks ja Anna Pohlak hoiab 41. kohta.
#000002
Ingrid Puusta (NYCS) sai naiste RS:X klassis täna kiiruseni 10 m/s ulatunud tuules kirja 32., 16. ja 24. resultaadi ning on praegu asetunud 9. positsioonile. Esikohta hoiab oma käes poolatar Maja Dziarnowska.
#000003
Laser Radiali kuldfliidis purjetas Anna Pohlak (TJK) täna 39. tulemusele ja tegi paraku ka ühe valestardi ning paikneb 41. kohal. Juhtpositsioonil on hollandlanna Marit Bouwmeester.
#000006
Laupäevani vältaval regatil võistleb üle 700 sportlase 74 riigist. Tegemist on ühtlasi juunis toimuva ISAF Maailma Karika Weymouth’i etapi kvalifikatsioonivõistlusega.
#000007